CELEX: 32014R0832
Language: et
Date: 2014-07-30 00:00:00
Title: Komisjoni rakendusmäärus (EL) nr 832/2014, 30. juuli 2014 , millega määratakse kindlaks jaotuskoefitsient, mida kohaldatakse rakendusmääruse (EL) nr 416/2014 kohaselt Ukrainast pärit teatavate teraviljade kohta avatud tariifikvootide raames esitatud impordilitsentsitaotluste suhtes

31.7.2014   
            
            
               ET
            
            
               Euroopa Liidu Teataja
            
            
               L 228/27
            
         KOMISJONI RAKENDUSMÄÄRUS (EL) nr 832/2014,
   30. juuli 2014,
   millega määratakse kindlaks jaotuskoefitsient, mida kohaldatakse rakendusmääruse (EL) nr 416/2014 kohaselt Ukrainast pärit teatavate teraviljade kohta avatud tariifikvootide raames esitatud impordilitsentsitaotluste suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 1 ja 3,
   ning arvestades järgmist:
   
               (1)
            
            
               Komisjoni rakendusmäärusega (EL) nr 416/2014 (2) on avatud imporditariifikvoodid teatavate Ukrainast pärit teraviljade jaoks.
            
         
               (2)
            
            
               Rakendusmääruse (EL) nr 416/2014 artikli 4 lõike 1 kohaselt esitatud teadetest selgub, et impordilitsentsitaotlused, mis kõnealuse määruse artikli 2 lõike 1 teise lõigu kohaselt on pädevatele asutustele esitatud alates 18. juuli 2014 kella 13.00 Brüsseli aja järgi kuni 25. juuli 2014 kella 13.00 Brüsseli aja järgi järjekorranumbriga 09.4308 tähistatud kvoodi kohta, hõlmavad olemasolevast suuremaid koguseid. Seega tuleks kindlaks määrata, kui palju impordilitsentse võib välja anda, ja määrata kindlaks asjaomase kvoodi raames taotletud koguse suhtes kohaldatav jaotuskoefitsient.
            
         
               (3)
            
            
               Järjekorranumbri 09.4308 all esitatud tariifikvoodi kohta ei tohiks rohkem impordilitsentse välja anda.
            
         
               (4)
            
            
               Impordilitsentside väljaandmise usaldusväärse haldamise tagamiseks peab käesolev määrus jõustuma vahetult pärast selle avaldamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Rakendusmääruse (EL) nr 416/2014 lisas loetletud ja järjekorranumbri 09.4308 all esitatud tariifikvoodiga [tariifikvootidega] hõlmatud toodete kohta alates 18. juuli 2014 kella 13.00 Brüsseli aja järgi kuni 25. juuli 2014 kella 13.00 Brüsseli aja järgi esitatud impordilitsentsitaotluste puhul antakse litsents välja taotletud kogustele, mis korrutatakse 80,115428 % jaotuskoefitsiendiga järjekorranumbriga 09.4308 tähistatud tariifikvoodi kohta esitatud taotluste puhul.
   2.   Peatatakse impordilitsentside väljaandmine selliste koguste jaoks, mille kohta on esitatud taotlus rakendusmääruse (EL) nr 416/2014 lisas loetletud ning järjekorranumbri 09.4308 all esitatud tariifikvoodi raames alates 25. juuli 2014 kella 13.00 Brüsseli aja järgi.
   Artikkel 2
   Käeolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuli 2014
      
         
            Komisjoni nimel
         
         
            presidendi eest
         
         
            põllumajanduse ja maaelu arengu direktor
         
         Jerzy PLEWA
      
   
   
      (1)  ELT L 347, 20.12.2013, lk 671.
   
      (2)  Komisjoni rakendusmäärus (EL) nr 416/2014, 23. aprill 2014, millega avatakse Ukrainast pärit teatavate teraviljade impordi tariifikvoodid ja sätestatakse nende haldamine (ELT L 121, 24.4.2014, lk 53).